એકદમ નૉર્મલ લાઇફમાં એક જ વર્ષમાં જે મોટા આઘાતોમાંથી પસાર થવું પડ્યું છે એના વિશે હિમાનીનો ભાઈ ભાવિક કહે છે, ‘દોઢ વર્ષ પહેલાં અમારી લાઇફ એકદમ નૉર્મલ હતી. અમે ક્યારેય સપનામાં પણ નહોતું વિચાર્યું કે આવું કંઈ પણ ક્યારેય અમારી સાથે થશે, પણ એક જ વર્ષમાં જાણે એકસાથે બધું જ ખલાસ થઈ ગયું. શરૂઆતમાં મને પણ ખૂબ મોટો ઝાટકો લાગ્યો હતો, પણ ધીમે-ધીમે મૉમ-ડૅડે જ મને પ્રિપેર કરવાનું શરૂ કરી દીધું હતું. તેમની બીમારી એવી હતી કે અમને ખબર હતી કે તેઓ હવે બહુબધો સમય અમારી સાથે નહીં રહી શકે. ધીમે-ધીમે સિચુએશનને ઍક્સેપ્ટ કરતો ગયો એટલે સ્ટ્રેન્થ આવતી ગઈ. મને ખબર છે કે હવે ઘરની બધી જવાબદારી મારા પર છે. હજી મારે ભણવાનું છે. મારી બહેનનાં ડ્રીમ્સ ફુલફીલ કરવામાં પણ હવે મારે હેલ્પ કરવાની છે.’